
Pályázati felhívás
A 2010/2011 tanév legsportosabb 50 budapesti általános és középiskolájának kiválasztására!

S jelű pályázati felhívás 2010-2011
2. oldal


	S
	Ötven budapesti általános és középiskola
sportéletének támogatása


Sportfelszerelések a legsportosabb 50 budapesti általános és középiskolának

A Fővárosi Önkormányzat és az adidas Budapest Kft. közös programja
A pályázat kiírója: a Fővárosi Közgyűlés 376/2010. (03.10.) Főv. Kgy. sz. határozata alapján a Fővárosi Önkormányzat Városligeti Műjégpálya Intézménye.
A pályázat bonyolítója: a Főpolgármesteri Hivatal Sport Osztálya felügyelete mellett a Városligeti Műjégpálya Intézmény és az adidas Budapest Kft.

A pályázat célja: Az általános és középiskolás korú tanulók sportolásának segítése, az intézményi aktív sportélet elismerése és továbbfejlesztésének ösztönzése. A „50 legsportosabb” fővárosi általános és középiskola kiválasztása.
A pályázati keretösszeg: Az oktatási intézmények számára összesen 20.000.000 Ft értékű sportfelszerelés, melyhez a Fővárosi Önkormányzat 10.000.000 Ft-al az adidas Budapest Kft. 10.000.000 Ft-al járul hozzá.
Pályázati támogatás feltétele:
A programra kizárólag általános és középiskolák pályázhatnak.
A pályázaton elnyerhető támogatás:

Az általános és középiskolák közötti pontversenyben az első 50 helyen végzett iskola számára iskolánként 400.000 Ft értékű „Budapest-adidas Utalvány” kerül kiosztásra, mely utalvány az adidas Budapest Kft. által megadott terméklistából (8-10 termék, pl.: melegítő. póló, sportnadrág, táska, mez, labda stb. ) válaszható ki. A pályázati keretösszegen túl az adidas költségére az első 10 helyezett intézmény 2-2 testnevelője (összesen 20 fő) aktív munkája elismeréseként adidas spotfelszerelésben (melegítő, sportcipő) részesül.
A pályázat értékelési szempontrendszere:
· Az intézménynek - a 2010/2011-es tanévben - a kerületi, budapesti és országos csapat diákolimpiai versenyeken elért eredményei (maximum 15 pont), valamint a kerületi, budapesti és országos egyéni diákolimpiai versenyeken elért eredményei (maximum 10 pont).
A megszerezhető együttes pontszám:
25 pont
· Az intézményben a tanórán kívüli előre meghirdetett rendszeres sportfoglalkozások értékelése a sportfoglalkozások heti óraszámának, a résztvevők létszámának és a sportági kínálatnak a figyelembevételével.

A megszerezhető pontszám:
25 pont
· Az intézményből a sportegyesületekben (nem ISK-ban és DSE-ben) aktívan sportoló játék, vagy versenyengedéllyel rendelkező versenyzők létszámának figyelembevétele.
A megszerezhető pontszám:
25 pont
· Az intézmény tanulói létszámához viszonyított ISK (vagy DSE) taglétszáma


A megszerezhető pontszám:
25 pont
A megszerezhető maximális pontszám:
100 pont

Az iskola tanuló létszámát minden esetben korrekciós tényezőként figyelembe vesszük.
A pályázatot az erre a célra rendszeresített adatlap hiánytalan, értelemszerű, számítógéppel történő kitöltését követően kell benyújtani 2 példányban személyesen (hétfő-csütörtök 9-16 óráig, péntek 9.00-13.00 óráig) a Főpolgármesteri Hivatal Sport Osztályára (1053 Budapest, Curia u. 3. IV ½. emelet).
A pályázat beadási ideje: 2011. május 30-tól június 15-ig
A beadási határidő után benyújtott, továbbá a formailag hibás, hiányos, vagy az elbírálásra alkalmatlan, illetve valótlan adatokat tartalmazó pályázatokat a pályázat bonyolítója nem fogadja el. Az így benyújtott pályázatokat elbírálás nélkül érvénytelen pályázatnak kell tekinteni.
Hiánypótlásra lehetőség nincs!
A pályázati adatlapok letölthetők a www.budapest.hu honlapról.
A pályázatok elbírálását követően a Fővárosi Önkormányzat Városligeti Műjégpálya intézmény, a Főpolgármesteri Hivatal Sport Osztálya és az adidas Budapest Kft a pályázat eredményéről és az elismerések átadásának helyéről és időpontjáról a pályázatért felelős személy e-mail címére küldött levelében –értesíti a pályázó intézményeket 2011. szeptember 12-ig.

A pályázattal kapcsolatban információ kérhető:

Thék Andrásné vezető főtanácsostól 
Telefon: 318-1638, 318-1547, 
e-mail: theka@budapest.hu
A támogatott pályázók nevét közzétesszük!
A pályázat kiírója a leadott Pályázati Adatlapon szereplő adatokat a helyszínen, előzetes időpont egyeztetés után jogosult ellenőrizni.
Budapest, 2011. március __.

Fővárosi Önkormányzat


Városligeti Műjégpálya


